als_Latn dik_Latn sag_Latn
Lojtarët kanë shumë vështirësi për t'i zhvilluar aktivitetet e tyre
Klubet dhe sportistët në Kosovë vazhdojnë të përballen me shumë vështirësi e probleme. Infrastruktura nuk është në nivelin e dëshiruar, kurse mungon edhe përkrahja institucionale që ata të kenë më shumë suksese në garat ndërkombëtare. Gjithashtu mungon edhe një qendër nacionale, ku përfaqësueset e Kosovës do t'i zhvillonin aktivitetet e tyre, si stërvitjet e ndeshjet.
S'kanë ku t'i zhvillojnë aktivitetet e tyre
Trajneri i cili ka punuar me dekada të tëra në volejbollin kosovar, Naser Krasniqi, flet për problemet me të cilat ballafaqohen klubet dhe sportistët në Kosovë. "Sporti dhe sportistët kosovarë ballafaqohen me një sërë problemesh në këtë kohë në të cilën po jetojmë sot. Problemi numër një është ai i natyrës teknike, pra infrastruktura jo adekuate dhe jo e mjaftueshme për të zhvilluar aktivitete të mirë- fillta për arritjen e rezultateve të dëshirueshme. Sot një sportist që zhvillon aktivitete në kuadër të një klubi apo edhe individual ballafaqohet me probleme për t'u stërvitur dhe për të arritur efekt të dëshiruar, si në nivelin kombëtar, ashtu edhe në atë ndërkombëtar. Ne akoma nuk kemi një qendër nacionale sportive që do të shfrytëzohej për përgatitjen e sportistëve tanë para pjesëmarrjes në gara ndërkombëtare. Po e marr një shembull konkret. Majlinda Kelmendi, përveç talentin që ka për sportin e xhudos, ajo ka pasur një ambient të veçantë dhe të disponueshëm në çdo kohë, falë palestrës private të ndërtuar nga familja e sportistëve Kukaj. Ne tani ishte dashur që ambiente të tilla me kushte adekuate, pra me ngrohje, ventilim, ambiente të tjera fitnes, si dhe vend adekuat për matjen e forcës dhe qëndrueshmërisë t'i kemi qysh moti. Mjerisht akoma çalojmë në këtë drejtim dhe institucionet gjegjëse nuk e kanë akoma në planet e tyre ndërtimin e një qendre të tillë rekreative sportive për interesa të sportistëve në aspektin nacional", ka thënë Krasniqi për "Kosova Sot"
Mungon përkrahja dhe motivimi
Por, sportistët kanë edhe shumë probleme të tjera, njëra ndër to është edhe mungesa e përkrahjes. "Problemi i dytë dhe shumë i rëndësishëm është mungesa e përkrahjes për sportistët që garojnë në nivel kombëtar dhe ndërkombëtar. Kjo nënkupton që në aspektin financiar, sportistët të jenë të motivuar që të merren në mënyrë profesionale me sport. Për arritjen e rezultateve kulminante në gara kombëtare e ndërkombëtare ata duhet të kalojnë në terrene sportive apo palestra nga katër deri në shtatë orë çdo ditë dhe për këtë nevojitën mjete materiale, e kjo tek ne nuk bëhet, sepse nuk ka mundësi që një sportist t'i mbulojë shpenzimet. Për këtë shkak kemi ngecur në të gjitha sportet, sidomos në ato kolektive në mungesë të përkrahjes financiare", ka shtuar tutje Krasniqi. Ai ka shtuar se pasi kanë dalë në arenën ndërkombëtare është parë sesa larg Evropës jemi. "Në krahasim me vitet e mëparshme, ku ka pasur ndihmë nga shteti për sportistë me rezultate të mira, ka ekzistuar mbështetja institucionale në formë të kredive apo bursave për studentë që janë marrë me sport, sot mungon kjo formë dhe se participimi nga ana e Komiteti Olimpik i Kosovës për disa sportistë dhe sporte nuk është i mjaftueshëm. Pasi që jemi pranuar në arenën ndërkombëtare dhe po kemi raste të dalim dhe zhvillojmë aktivitete të barabarta në gara me të tjerët, po e shohim sesa larg jemi me shtetet tjera. Andaj ne si ish-sportist tani udhëheqës të klubeve dhe federatave sportive apelojmë që të gjendet një modul i tillë, i cili do t'i shërbej si ndihmesë financiare për sportistë. Klubet sportive të cilat arrijnë të kenë rezultate të kënaqshme, si në nivel kombëtar, ashtu edhe në atë ndërkombëtar duhet të ndihmohen", përfundoi Naser Krasniqi.
(Kosova Sot)
Mediat italiane raportojnë se Interi ka ofruar 60 milionë euro plus bonuse për...
Skuadra nga kryeqyteti i Shqipërisë, Tirana nuk e ka nisur mirë aventurën e saj...
Gjermania ka mposhtur Meksikën 4 me 1 për të siguruar finalen e Kupës së...
Prishtina është mposhtur me rezultat të thellë 5-0 nga Norrkopingu. Klubi...
Safet Susic, ish-përzgjedhësi i Bosnjës dhe Hercegovinës ka...
Ri-meçi i shumëpritur ndërmjet Anthony Joshuas dhe Wladimir...
Enis Bardhi po vazhdon të shkëlqen në kampionatin evropian...
Mediat italiane raportojnë se Interi ka ofruar 60 milionë euro plus bonuse për...
I nxehti i madh i ditëve të fundit ka bërë që shumë qytetarë...
Fare pesimist në pritje të ndonjë bumi të madh nga Gjykata Speciale...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn